పొట్టి శ్రీరాములు
పొట్టి శ్రీరాములు 1901 మార్చి 16న మద్రాసు, జార్జిటౌన్, అణ్ణాపిళ్ళే వీధిలోని 165వ నంబరు ఇంటిలో గురవయ్య, మహాలక్ష్మమ్మ దంపతులకు జన్మించాడు. వారి పూర్వీకులది ప్రస్తుత శ్రీ పొట్టి శ్రీరాములు నెల్లూరు జిల్లా లోని పడమటిపాలెం గ్రామం. ఇరవై యేళ్ళ వరకు శ్రీరాములు విద్యాభ్యాసం మద్రాసు లోనే జరిగింది. తరువాత బొంబాయిలో శానిటరీ ఇంజనీరింగు చదివాడు. తరువాత "గ్రేట్ ఇండియన్ పెనిన్సులర్ రైల్వే"లో చేరి దాదాపు నాలుగేళ్ళు అక్కడ ఉద్యోగం చేసాడు. అతని జీతం వెలకు 250 రూపాయలు.
కపిలవాయి కాశీ రామారావు
రామారావు గుంటూరు జిల్లా పల్నాడు ప్రాంతంలోని పెదగార్లపాడు గ్రామంలో 1921లో జన్మించాడు. తల్లిదండ్రులు నరసయ్య మరియు లక్ష్మీనరసమ్మ. 1939 లో కాంగ్రెస్ పార్టీ కార్యకర్తగా చేరి వివిధ స్థాయిలలో పదవులు నిర్వహించాడు. మూఢ నమ్మకాలు తొలగనిదే సంఘం అభివృద్ధి చెందదని నమ్మేవాడు. పరోపకారం కోసం చేసిన వాగ్దానాలను నిలుపుకొనేవాడు. సహకార రంగంలో పాలుపంచుకొని, దాని అభివృద్ధికి తోడ్పడ్డాడు. గుంటూరు జిల్లా కేంద్ర సహకార బ్యాంకు, గుంటూరు జిల్లా మార్కెటింగ్ సొసైటీ అభివృద్ధికి కృషిచేశారు. శ్రీశైలం మరియు కోటప్ప కొండ దేవాలయాల ట్రస్టు బోర్డు సభ్యులుగా పనిచేశాడు.